Proposta għal regolament tal-Parlament ewropew u tal-Kunsill li jemenda ir-regolament tal-Kunsill (KEE) Nru 3922/91 dwar l-armonizzazzjoni tar-regoli tekniċi u tal-proċeduri amministrattivi fil-qasam ta' l-avjazzjoni ċivili /* KUMM/2006/0645 finali - COD 2006/0209*/





[pic] | KUMMISSJONI TAL-KOMUNITAJIET EWROPEJ | Brussel 24.10.2006 KUMM(2006) 645 finali 2006/0209 (COD) Proposta għal REGOLAMENT TAL-PARLAMENT EWROPEW U TAL-KUNSILL li jemenda ir-Regolament tal-Kunsill (KEE) Nru 3922/91 dwar l-armonizzazzjoni tar-regoli tekniċi u tal-proċeduri amministrattivi fil-qasam ta' l-avjazzjoni ċivili (preżentata mill-Kummissjoni) MEMORANDUM TA' SPJEGAZZJONI - L-Għan Din il-proposta tal-Kummissjoni għandha l-għan li temenda r-Regolament tal-Kunsill (KEE) Nru 3922/91 dwar l-armonizzazzjoni tar-regoli tekniċi u tal-proċeduri amministrattivi fil-qasam ta' l-avjazzjoni ċivili[1], biex ikun konformi mad-Deċiżjoni tal-Kunsill 1999/468/KE tat-28 ta' Ġunju 1999 li tippreskrivi regoli dettaljati għall-eżerċizzju tal-kompetenzi eżekuttivi mogħtija lill-Kummissjoni[2], kif emendata l-aħħar bid-Deċiżjoni tal-Kunsill 2006/512/KE tas-17 ta' Lulju 2006[3]. - Il-Kuntest Id-Deċiżjoni 2006/512/KE introduċiet proċedura ġdida għall-eżerċizzju tal-kompetenzi eżekuttivi, il-proċedura ta' regolazzjoni bil-kontroll. Minn issa 'l quddiem huwa neċessarju li wieħed jirrikorri għall-proċedura ta' regolazzjoni bil-kontroll għall-miżuri ta' natura ġenerali, li jkollhom l-għan li jemendaw elementi mhux essenzjali ta' atti bażiċi, adottati skond il-proċedura stipulata fl-Artikolu 251 tat-Trattat, inklużi fuq kollox xi wħud minn dawn l-elementi jew li jikkompletawh biż-żieda ta' elementi ġodda mhux essenzjali. B'mod partikolari, din il-proċedura ġdida ta' regolazzjoni għandha tiġi applikata f'każ ta' abrogazzjoni, emenda jew sostituzzjoni ta' annessi ta' l-att bażiku jew f'każ li dawn jiġu adattati għall-progress xjentifiku u tekniku. Min-naħa l-oħra, il-proċedura ta' regolazzjoni normali tibqa' tapplika f'każijiet ta' konċessjonijiet mill-Kummissjoni, ta' deroga mill-applikazzjoni tad-dispożizzjonijiet ta' l-att bażiku jew l-annessi tiegħu fir-rigward ta' Stat Membru. Peress li din id-Deċiżjoni bdiet tapplika mid-dħul tagħha fis-seħħ fit-23 Lulju 2006, tirrikjedi tibdil fl-atti legali kollha li fihom proċedura ta' regolazzjoni. - Il-Kontenut L-Artikoli 8(1), (3) u (4), kif ukoll l-Artikolu 11 tar-Regolament (KE) Nru 3922/91 jawtoriżżaw lill-Kummissjoni, permezz tal-proċedura ta' regolazzjoni, biex tabroga, temenda jew taddatta n-normi komuni ta' l-Anness III. Għalhekk hemm lok li wieħed jemenda dan ir-Regolament biex ikunu jistgħu jiġu adottati dawn il-miżuri ta' eżekuzzjoni permezz tal-proċedura l-ġdida ta' regolazzjoni bil-kontroll. Id-Deċiżjoni 2006/512/KE tipprevedi ugwalment li f'każ fejn, minħabba raġunijiet ta' urġenza straordinarja, iż-żmien ġeneralment applikabbli fil-qafas tal-proċedura ta' regolazzjoni bil-kontroll ma jkunx jista' jiġu rrispettat, il-Kummissjoni tista' tapplika l-proċedura ta' urġenza stipulata fl-Artikolu 5a(6), ta' l-imsemmija Deċiżjoni. Din il-proċedura ta' urġenza li tippermetti b'mod partikolari l-applikazzjoni immedjata ta' miżuri li huma konformi ma' l-opinjoni tal-kumitat kompetenti, hija fuq kollox neċessarja għall-adozzjoni ta' ċerti miżuri, f'kuntest fejn ikun neċessarju li jinżamm livell suffiċjenti ta' sigurtà ta' l-ajru. Għalhekk, din il-proċedura qed tiġi proposta bħala alternattiva għall-Artikoli 8(1), l-aħħar inċiż, u 11(1). Minħabba l-urġenza biex l-adatazzjoni tar-regoli l-ġodda dwar il-komitoloġija li jikkonċernaw l-atti li huma fil-fażi finali tal-proċedura leġiżlattiva timxi 'l quddiem, huwa neċessarju li l-adozzjoni ta' dan ir-Regolament tal-Parlament u tal-Kunsill issir qabel tmiem l-2006. - Bażi legali L-Artikolu 80(2) tat-Trattat tal-KE - Il-Prinċipju tas-Sussidjarjetà Il-proposta preżenti tikkonċerna l-kompetenza esklussiva tal-Komunità Għalhekk il-prinċipju tas-sussidjarjetà ma japplikax f'dan il-kuntest - Il-prinċipju tal-proporzjonalità Il-proposta preżenti tirrispetta l-prinċipju tal-proporzjonalità u għalhekk hija limitata għall-emendi strettament neċessarji biex ir-Regolament (KE) Nru 3922/91 jinġieb in konformità mad-Deċiżjoni 2006/512/KE. - L-Għażla ta' l-istrument L-istrument propost huwa r-Regolament. Dan huwa l-uniku strument addattat peress illi l-proposta preżenti tikkonċerna emenda ta' Regolament eżistenti. - Implikazzjoni fuq il-baġit Din il-proposta ma għandha l-ebda implikazzjoni fuq il-baġit Komunitarju. 2006/0209 (COD) Proposta għal REGOLAMENT TAL-PARLAMENT EWROPEW U TAL-KUNSILL li jemenda ir-Regolament tal-Kunsill (KEE) Nru 3922/91 dwar l-armonizzazzjoni tar-regoli tekniċi u tal-proċeduri amministrattivi fil-qasam ta' l-avjazzjoni ċivili IL-PARLAMENT EWROPEW U L-KUNSILL TA' L-UNJONI EWROPEA wara li ikkunsidraw it-Trattat li jistabbilixxi l-Kommunità Ewropea, u b'mod partikolari l-Artikolu 80(2) tiegħu, wara li ikkunsidraw il-proposta tal-Kummissjoni[4], wara li kkunsidraw l-opinjoni tal-Kumitat Ekonomiku u Soċjali Ewropew[5], wara li kkunsidraw l-opinjoni tal-Kumitat tar-Reġjuni[6], f'konformità mal-proċedura stipulata fl-f'Artikolu 251 tat-Trattat[7], Billi: (1) Ir-Regolament (KEE) Nru 3922/91[8], jistipula fl-Anness III, regoli komuni ta' sigurtà, applikabbli għall-operazzjoni u l-manutenzjoni ta' l-ajruplani, kif ukoll għall-persuni u korpi li għandhom x'jaqsmu ma' dan ix-xogħol. Dawn ir-regoli komuni ta' sigurtà japplikaw għall-ajruplani kollha użati mill-operaturi Komunitarji, kemm dawk irreġistrati fi Stat membru kif ukoll f'pajjiż terz. (2) L-Artikoli 8 u 11 ta' l-imsemmi Regolament jawtorizzaw lill-Kummissjoni biex taddatta jew iżżid mar-regoli komuni ta' l-Anness III, jew biex teżenta Stat Membru mill-applikazzjoni tagħhom, skond id-Deċiżjoni tal-Kunsill 1999/468/KE tat 28 ta' Ġunju 1999 li tippreskrivi regoli dettaljati dwar il-mod kif għandhom jiġu eżerċitati l-kompetenzi eżekuttivi mogħtija lill-Kummissjoni[9]. (3) Id-Deċiżjoni 1999/468/KE ġiet emendata permezz tad-Deċiżjoni 2006/512, li introduċiet il-proċedura ta' regolazzjoni bil-kontroll għall-miżuri ta' natura ġenerali li jkollhom l-għan li jemendaw elementi mhux essenzjali ta' att bażiku, adottati skond il-proċedura stipulata fl-Artikolu 251 tat-Trattat, inkluża t-tneħħija ta' xi wħud minn dawn l-elementi jew l-ikkompletar tiegħu biż-żieda ta' elementi ġodda mhux essenzjali. (4) Hemm lok għalhekk li wieħed jirrikorri għall-proċedura ta' regolazzjoni bil-kontroll għall-miżuri ta' natura ġenerali li għandhom bħala għan li jimmodifikaw elementi mhux essenzjali tar-Regolament (KEE) Nru 3922/91. (5) Meta minħabba raġunijiet ta' urġenza straordinarja konnessi mal-manteniment ta' livell suffiċjenti ta' sigurtà ta' l-ajru, iż-żmien ġeneralment applikabbli fil-qafas ta' din il-proċedura ma jkunx jista' jiġi rrispettat, il-Kummissjoni għandu jkollha l-poter li tapplika l-proċedura ta' urġenza stipulata fl-Artikolu 5(a)(6) tad-Deċiżjoni 1999/468/KE għall-adozzjoni ta' ċerti miżuri.. (6) Għalhekk ir-Regolament (KEE) Nru 3922/91 għandu jiġi emendat, ADOTTAW DAN IR-REGOLAMENT Artikolu 1 Ir-Regolament (KEE) Nru 3922/91 ġie emendat kif ġej: 1) L-Artikolu 8 ġie emendat kif ġej: a) Fil-paragrafu 3, ir-raba' inċiż ġie sostitwit bit-test segwenti: F'dan il-każ, il-Kummissjoni tinnotifika d-deċiżjoni lill-Istati Membri kollha, li huma lkoll fid-dritt li japplikaw din il-miżura. Id-dispożizzjonijiet relevanti ta' l-Anness III jistgħu ugwlament jiġu emendati biex jikkonformaw ma' l-Artikolu 11 b'tali mod li jirriflettu din il-miżura." b) Fil-paragrafu 4, ir-raba' inċiż ġie sostitwit bit-test segwenti: F'dan il-każ, il-Kummissjoni tinnotifika d-deċiżjoni lill-Istati Membri kollha, li huma lkoll fid-dritt li japplikaw din il-miżura. Id-dispożizzjonijiet relevanti ta' l-Anness III jistgħu ugwlament jiġu emendati biex jikkonformaw ma' l-Artikolu 11 b'tali mod li jirriflettu din il-miżura. " 2) L-Artikolu 11 ġie emendat kif ġej: a) Il-paragrafu 1 ġie sostitwit bit-test segwenti: Il-Kummissjoni taddotta, f'konformità mal-proċedura ta' regolazzjoni bil-kontroll misjuba fl-Artikolu 12(3), mar-regoli tekniċi u mal-proċeduri amministrattivi komuni elenkati fl-Anness III, l-emendi illi saru neċessarji minħabba il-progress xjentifiku u tekniku. Minħabba raġunijiet ta' urġenza straordinarja, il-Kummissjoni jista' jkollha rikors għall-proċedura ta' urġenza misjuba fl-Artikolu 12(4). b) Fil-paragrafu 2, il-kliem "fl-Artikolu 12" ġew sostitwiti bil-kliem "fl-Artikolu 12(3)". 3) Il-paragrafu 12 ġie sostitwit bit-test segwenti: "Artikolu 12 1. Il-Kummissjoni hija assistita mill-kumitat tas-sigurtà ta' l-ajru, minn issa 'l quddiem imsejjaħ "il-kumitat". 2. Fil-każ fejn issir referenza għall-paragrafu preżenti, l-Artikoli 5 u 7 tad-Deċiżjoni 1999/468/KE japplikaw, skond id-dispożizzjonijiet ta' l-Artikolu 8 tagħha. Il-perjodu previst fl-Artikolu 5(6) tad-Deċiżjoni 1999/468/KE ġie stabbilit għal tliet xhur. 3. F'każ fejn issir referenza għall-paragrafu preżenti, l-Artikolu 5(a)(1) sa (4) u l-Artikolu 7 tad-Deċiżjoni 1999/468/KE japplikaw, skond id-dispożizzjonijiet ta' l-Artikolu 8 tagħha. 4. F'każ fejn issir referenza għall-paragrafu preżenti, japplikaw l-Artikolu 5(a)(1), (2) u (6), kif ukoll l-Artikolu 7 tad-Deċiżjoni 1999/468/KE, skond id-dispożizzjonijiet ta' l-Artikolu 8 tagħha. Artikolu 2 Dan ir-Regolament jidħol fis-seħħ wara għoxrin jum mill-pubblikazzjoni tiegħu fil- Ġurnal Uffiċjali ta' l-Unjoni Ewropea . Dan ir-Regolament għandu jorbot fl-intier tiegħu u japplika direttament fl-Istati membri kollha. Magħmul fi Brussell, il- Għall-Parlament Ewropew Għall-Kunsill Il-President Il-President [1] ĠU L 373 tal-31.12.1991, p. 4 Regolament kif l-aħħar emendat minn regolament (KE) n° …/2006 (ĠU L … ta' ……..2006, p. …). [2] ĠU L 184 tas-17.7.1999, p. 23 [3] ĠU L 200 tat-22.7.2006, p. 11 [4] ĠU C du , p. . [5] ĠU C du , p. . [6] ĠU C du , p. . [7] ĠU C du , p. . [8] ĠU L 373 tal-31.12.1991, p. 4 Regolament kif l-aħħar emendat minn regolament (KE) n° …/2006 (ĠU L … ta' ……..2006, p. …). [9] ĠU L 184 tas-17.7.1999, p. 23 Deċiżjoni emendata minn deċiżjoni 2006/512/KE (ĠU L 200 tat- 22.7.2006, p. 11).